Izvor: N1

Lučka kapetanija u Visu primila je dojavu da je jahta, u vlasništvu lidera LDP Čedomira Jovanovića, na kom se zabavljala holivudska filmska ekipa, nezakonito korišćen i da inspektori istražuju da li se radi o "crnom čarteru" - odnosno nezakonitom iznajmljivanju brodova.

Glumačka ekipa mjuzikla "Mamma Mia! Here We Go Again" koji se zadnjih mesec dana snimao na Visu u pauzama se dobro zabavljala i to na brodu koja je u vlasništvu lidera LDP Čedomira Jovanovića, pišu 24sata.hr.

"Zamolili su me da snime neku scenu zbog čega su, rekli su mi, postavili kameru na moje plovilo. O istrazi ne znam ništa", rekao je za 24sata.hr iznenađeni Jovanović. Na pitanje N1, nije imao komentar na ovu vest.



Brod je trenutno privezan u komiškoj luci, navode hrvatski mediji.



"Znam zašto me zovete, ali zbog ugovora koji imamo sklopljen s ekipom filma 'Mamma Mia' ne možemo vam ništa reći", rekli su za 24sata.hr iz zagrebačke producentske kuće Pakt Media, koja je angažovana na snimanju nastavka holivudskog blokbastera.



